Diari Oficial de la Generalitat Valenciana


Sumari del DOGV 8372, del 30-08-2018 (2018/8134)

RESOLUCIÓ de 27 d'agost de 2018, del director de l'Institut Cartogràfic Valencià, per la qual es prorroga la duració d'una ajuda concedida per a la realització de pràctiques acadèmiques.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8372

Data del DOGV
:   30-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8134


Data del document
:   27-08-2018

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * ajuda pública

RESOLUCIÓ de 27 d'agost de 2018, del director de l'Institut Cartogràfic Valencià, per la qual es prorroga la duració d'una ajuda concedida per a la realització de pràctiques acadèmiques. [2018/8134]  
Antecedents de fet  
Primer. Mitjançant l'Ordre 7/2016, de 8 de juny, de la Conselleria d'Habitatge, Obres Públiques i Vertebració del Territori, s'aprovaren les bases reguladores de la concessió d'ajudes per a la realització de pràctiques acadèmiques externes en l'Institut Cartogràfic Valencià, en el marc d'un conveni de col·laboració educativa (DOGV 7828, 14.07.2016).  
  
Segon. La Generalitat, a través de l'Institut Cartogràfic Valencià, ha subscrit convenis de col·laboració per a la realització de pràctiques formatives d'estudiants universitaris amb la Universitat de València i amb la Universitat Politècnica de València. En aquests convenis, la Universitat actua en nom de l'Institut Cartogràfic Valencià, com a entitat col·laboradora, quant a la recepció de les sol·licituds de les persones interessades a participar en el procés de selecció, que serà instruït i resolt per aquest organisme. Així mateix, la Universitat és la responsable de la supervisió dels requisits acadèmics que hagen de reunir els estudiants per a la realització de les pràctiques.  
Tercer. La Resolució de 17 d'octubre de 2017, del director de l'Institut Cartogràfic Valencià, va convocar 5 ajudes per a la realització de pràctiques acadèmiques externes en l'Institut Cartogràfic Valencià, les quals van ser adjudicades mitjançant Resolució de 12 de desembre de 2017, del director de l'Institut Cartogràfic Valencià.  
La convocatòria té per objecte servir de suport a la formació complementària, la millora i l'especialització professional de les persones estudiants universitàries, posant en relació els coneixements adquirits per aquestes amb les àrees de competència de l'Institut Cartogràfic Valencià. L'aportació econòmica que s'abona als estudiants és en concepte de borsa o ajuda a l'estudi.  
Quart. L'alumna universitària Ana Ramírez Díez, realitza les seues pràctiques i desenvolupa el seu programa formatiu de treball de manera totalment satisfactòria, segons els informes mensuals emesos pel subdirector general de Geomàtica.  
Cinqué. Vista la memòria econòmica de la secretaria general de l'Institut Cartogràfic Valencià, segons la qual en el Pressupost de l'Institut Cartogràfic Valencià de l'exercici 2018 hi ha crèdit adequat i suficient per a atendre aquesta necessitat.  
  
Fonaments de dret  
Primer. L'article 5 del Decret 132/2009, de 4 de setembre, del Consell, pel qual es regula la concessió de beques, l'article 5.2 de l'Ordre 7/2016, de 8 de juny, de la consellera d'Habitatge, Obres Públiques i Vertebració del Territori i la resolució d'1 de setembre de 2016, del director de l'Institut Cartogràfic Valencià, estableixen que l'ajuda podrà ser prorrogada per un altre període màxim de dotze mesos sense necessitat d'una nova convocatòria, complint les condicions establides en la normativa universitària que corresponga, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
En aquest sentit, la continuació de la col·laboració de l'alumna Ana Ramírez Díez en el projecte en què participa és adequada atesos els resultats positius que està obtenint en la complementació i millora de la seua formació, així com en la seua especialització professional. D'altra els convenis de col·laboració educativa que s'han subscrit permeten que les persones estudiants continuen les seues pràctiques en aquest Institut. En aquest sentit la Universitat Politècnica de València ha acceptat la pròrroga de la pràctica.  
Segon. De conformitat amb l'Ordre 7/2016, de 8 de juny, l'òrgan competent per a resoldre la pròrroga és el director de l'Institut Cartogràfic Valencià.  
  
Vistos els antecedents de fet i fonaments de drets anteriors, resolc:  
  
Primer  
Aprovar la despesa d'aquesta convocatòria que ascendeix a un total de 2.800 euros, amb càrrec al pressupost de l'Institut Cartogràfic Valencià, línia de subvenció S0000917.  
  
Segon  
Prorrogar l'ajuda concedida per la resolució de 12 de desembre de 2017, a l'alumna de la Universitat Politècnica de València Ana Ramírez Díez, amb NIF 43509959N, en la modalitat de Cartografia, amb data d'efectes 1 de setembre de 2018 fins al 31 de desembre de 2018.  
  
  
Contra aquesta resolució, que posa fi a la via administrativa, es podran interposar els recursos següents:  
a) Recurs contenciós administratiu davant els jutjats contenciosos administratius de València, dins del termini de dos mesos comptadors des de l'endemà de la notificació de la present resolució, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, un recurs de reposició davant l'òrgan que ha dictat aquest acte, en el termini d'un mes comptador des de l'endemà de la notificació d'aquesta resolució, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
Tot açò, sense perjudici que els interessats puguen utilitzar qualsevol altra via que consideren oportuna en defensa dels seus drets.  
  
València, 27 d'agost de 2018.- El director: Xavier Navarro i Garcia.